ועדת הכלכלה, כנסת 25, פרוטוקול מספר 196, 2023-07-30 00:00

דוד ביטן:  אני פותח את הישיבה

דוד ביטן:  הנושא: קידום והסדרת פעילות נהגי המוניות

דוד ביטן:  כבר הרבה זמן נהגי המוניות מדברים איתי – עוד לפני שהייתי יושב-ראש ועדת כלכלה – בעיקר בנושא של התעריף

דוד ביטן:  עשו במשרד התחבורה טעות בתעריף, ובעצם פגעו ברווח של נהגי המוניות באופן בעייתי ביותר

דוד ביטן:  עד כדי כך שיש נסיעות שלא משתלם להם לנסוע בכלל – זה דבר ראשון

דוד ביטן:  דבר שני, דיברו איתי גם על הנושא של הביטוח

דוד ביטן:  חברות ביטוח לא ממהרות לבטח נהגים

דוד ביטן:  אם יש נהגים שמתחלפים, אז הן לא מוכנות לבטח

דוד ביטן:  ודבר נוסף הוא נושא הנהיגה בנת"צים

דוד ביטן:  חברי הכנסת רוצים להגיד משהו? מי פה מייצג את המוניות?      

זוהר גולן: אני מבקש מכבוד היושב-ראש הוועדה להתחיל את הדיון בשמם של נהגי המוניות, מכיוון שאנחנו פנינו אליך

שלום דנינו:  כמה ארגונים? שלושה ארגונים?          

מצליח שבתאי: בואו נכבד את הוותיקים

מצליח שבתאי:  "ארגון נהגי המוניות" קיים משנת 2014

מצליח שבתאי:  "איגוד המוניות הארצי" קיים בכלל 22 שנה

מצליח שבתאי:  הבחורים האלה מההסתדרות באו לפני חצי שנה

דוד ביטן:  אז "ההסתדרות" יחכו קצת

קריאה: יש "אחדות נהגי המוניות", גם כן לפני שנה וחצי

דוד ביטן:  מה הקשר להסתדרות? לא הבנתי

יהודה פרח: בהסתדרות יש אגף שנקרא - - -

דוד ביטן:  ההסתדרות מייצגים בעיקר שכירים, לא?      

יהודה פרח:  לא, גם עצמאיים

דוד ביטן:  בסדר, אז תמתינו בסבלנות

דוד ביטן:  אני מכבד את זה שקודם כל הוותיקים

יהודה פרח:  כבוד היו"ר

יהודה פרח:  בשם ממלא מקום איגוד המוניות יהודה מזרחי, אני מחליף את יהודה בר-אור

יהודה פרח:  יש לנו את הבעיות שיצוינו בסדר היום פה

יהודה פרח:  הבעיה העיקרית, כפי שאמרת, זה התעריף

יהודה פרח:  היינו בהרבה מאוד דיונים עם משרד התחבורה על התיקון שנעשה

יהודה פרח:  יש פה טעות שנעשתה לפני כשלוש-ארבע שנים

יהודה פרח:  היינו במספר רב של דיונים, הם רואים שיש צורך לתקן

יהודה פרח:  בנתב"ג לא יהיה שירות עד שלא יתוקן התעריף

יהודה פרח:  זו אחת הסיבות - - -

דוד ביטן:  מה הבעיה עם התעריף?      

יהודה פרח:  התעריף הוא זול ב-40%, ברגע שהמונית עוברת 60 קמ"ש

יהודה פרח:  זה דבר שלא ייתכן

יהודה פרח:  עשו תחשיב, ע"י בועז סופר, שמרגע שהמונית עוברת 60 קמ"ש – נגיד כשהתנועה פתוחה, והוא 80 קמ"ש – אז התעריף יורד לו בארבעים אחוז

יהודה פרח:  אם הוא בנסיעה בעיר אז אין בעיה, הכל תקין

יהודה פרח:  לכן אני אומר שיש לתקן את התעריף דחוף לנהגים

דוד ביטן:  למה הם עשו את זה?      

יהודה פרח:  עשו את זה בשביל להיות נחמדים

יהודה פרח:  על נהגי המוניות שאין להם לוביסטים

דוד ביטן:  אז עכשיו אתם נוסעים לאט?      

יהודה פרח:  אז אתה תראה לפעמים נהג מתוסכל שלא עושה נסיעה, או שהוא יכול לנסוע לאט

יהודה פרח:  אני אומר באמת, כבוד היושב-ראש, זו מצוקה אמתית

יהודה פרח:  לכן רואים כשמצביעים ברגליים – מי שעובד בשדה התעופה הם פורעי החוק

יהודה פרח:  מי שעובד ושומר חוק לא יכול לבצע נסיעה מהסיבה - - -

דוד ביטן:  אבל הבעיה היא לא רק בשדה התעופה

יהודה פרח:  היא לא רק בשדה התעופה, אבל שם זה בולט כי בשדה הוא לוקח נסיעה לחיפה – שעולה נגיד 400 שקל – היא תצא 200 שקל, או 230

יהודה פרח:  אז הפער הוא ענק, אין פה שום כדאיות כלכלית

יהודה פרח:  יש פה בלאי ענק של רכבים יקרים מאוד, של ביטוחים, של הוצאות שיש לנהג

יהודה פרח:  והוא לא יכול לעמוד בזה

יהודה פרח:  הבלאי כזה גדול שבסוף השנה הוא יפסיד כסף

יהודה פרח:  הרכב איבד מערכו והוא לא יכול לחדש משק, כי הוא לא הרוויח את זה

יהודה פרח:  הדבר הזה הוא יקר מאוד

דוד ביטן:  יש פה נציג ממשרד התחבורה? יש ועדה מיוחדת לעניין הזה?      

אור ליביס: כן

אור ליביס:  מה שיש זה ועדת מחירים

אור ליביס:  מה שיש בכל המשרדים

אור ליביס:  ועדה משותפת לאוצר יחד עם כל אחד ממשרדי הממשלה הרלוונטיים

אור ליביס:  יש ועדה משותפת לאוצר ולתחבורה

דוד ביטן:  מתי זה נקבע?      

אור ליביס: זה נקבע ב-2017, ובפועל נכנס לתוקף ב-2020

שלום דנינו:  זאת אומרת, אלו מחירים מפוקחים?      

דוד ביטן:  אין לכם שום כוונה לבדוק את הטענה הזו

אור ליביס:  יש כוונה

אור ליביס:  קודם כל, משרד התחבורה פנה לפני כשנה - - -

מצליח שבתאי: הם לא עושים כלום

מצליח שבתאי:  שימו את הדברים על השולחן

מצליח שבתאי:  שש שנים הוא מורחים אותנו

מצליח שבתאי:  הם ניסחו נוסחה כושלת

מצליח שבתאי:  הם נתנו תעריף שנותן דקה - - -, עבור כל דקה יש  - - -, ועבור כל קילומטר - - -

אור ליביס:  אני לא הפרעתי לך

דוד ביטן:  הוא צודק

דוד ביטן:  אתה מתפרץ

דוד ביטן:  אנחנו לא בבית משפט

דוד ביטן:  בבית משפט תגיד לשופט מה שאתה רוצה

דוד ביטן:  כן? יש לכם כוונה לבדוק את זה? פניתם לוועדת המחירים - - -?     

אור ליביס: לפני שנה וחצי פנינו לוועדת המחירים

דוד ביטן:  מה כתבתם לוועדת המחירים?      

אור ליביס:  בעצם רצינו לבדוק מחדש את הנוסחה על בסיס הנתונים שהתקבלו מנהגי המוניות

אור ליביס:  ועדת המחירים בדקה את הנושא והגיבה – יש לנו גם את התגובה של וועדת המחירים

דוד ביטן:  מה הייתה ההמלצה שלכם לוועדת המחירים?      

אור ליביס:  לבחון מחדש את המחיר

דוד ביטן:  לבחון? בלי המלצה?      

אור ליביס:  קודם כל צריך לבחון את הנתונים, ואז אנחנו רוצים - - -

דוד ביטן:  מי יושב בוועדת המחירים?      

אור ליביס:  יושבים נציגים של משרד האוצר, מאגף תקציבים

אור ליביס:  יושב-ראש הוועדה הוא גם נציג משרד האוצר

שלום דנינו:  שלוש

אור ליביס:  נכון, וממשרד התחבורה שני נציגים

שלום דנינו:  הרביעי

דוד ביטן:  הבנתי, ומה התשובה?      

אור ליביס:  התשובה שלהם היא שמהנתונים שהתקבלו לא ניתן להסיק מסקנה שיש בעיה, וביקשו נתונים - - -

קריאה: בגלל שאין את זה טכנולוגית, הכל ידני שם

אור ליביס: בעקבות מה שוועדת המחירים כתבה, אנחנו פנינו – גם את זה יש לי בכתב – אנחנו במהלך מול החברות של המונים, בעצם לקבל נתונים מהמונים הדיגיטליים, בצורה כזו יהיו לנו נתוני אמת עדכניים, ואז נוכל לבוא לוועדה

דוד ביטן:  אז אילו נתונים מסרתם להם?      

אור ליביס:  נתונים על-בסיס מידע שקיבלנו מנהגי מוניות, מתחנות מוניות, מ"גט"

אור ליביס:  הנתונים האלו היו בעייתיים, יש דברים שלא מסתדרים

דוד ביטן:  קיבלתם מ"גט" את הנתונים?      

אור ליביס:  בין היתר

אור ליביס:  אבל זה לא משנה, אנחנו לא שם

אור ליביס:  אני לא צריך את זה יותר

אור ליביס:  כי היום יש מונים חכמים, אז אנחנו יודעים לקבל נתוני אמת, אנחנו יודעים בפועל - - -

יהודה פרח:  החלפנו מונים לכל המוניות במיליוני שקלים

יהודה פרח:  ל-30 אלף נהגי מוניות, הסכמנו להחליף בשביל שלמדינה יהיה מידע מול העיניים

יהודה פרח:  והם יכולים לשאוב את הנתונים מהמונים

דוד ביטן:  אתה מכיר את הנתונים שהם העבירו לוועדה?      

יהודה פרח:  אני מכיר את ההתחמקות – "זה בבדיקה" ו"הנתונים לא טובים"

דוד ביטן:  אתה מכיר את הנתונים שהם כן העבירו?      

יהודה פרח:  כן

יהודה פרח:  העברנו מלא נתונים - - -

דוד ביטן:  ויש לכם נתונים אחרים?      

יהודה פרח:  עשינו גם נסיעות אקראיות

יהודה פרח:  לקחנו נציגים של המשרד ונסענו בכל הארץ, ימים שלמים, הראינו להם מה היה ומה היום

יהודה פרח:  המחשנו להם את ההבדלים

יהודה פרח:  ראו שזה נכון, אבל יותר קל לומר "זה בבדיקה"

דוד ביטן:  מתי אתם מביאים להם את הנתונים? מה, הביאו לכם אותם?      

אור ליביס:  עכשיו, באמצעות המונים הדיגיטליים, אנחנו נוכל לשלוף את המידע

דוד ביטן:  מתי תקבלו? ממי אתם צריכים לקבל את זה?     

אור ליביס:  מחברות המונים

אור ליביס:  זה נמצא בפיתוח מתקדם

אור ליביס:  גם שלהם וגם שלנו, אנחנו בתהליכי סיום של פיתוח המערכת הטכנולוגית

דוד ביטן:  מה זה פיתוח? יש כבר את המונים

אור ליביס:  כדי שנוכל לשאוב את הנתונים ו - - -

שלום דנינו:  אבל אתה יכול להגיד לנו בשתי מילים, שנבין על מה אתם מדברים, כי אני לא מבין כלום

שלום דנינו:  איזה פרמטרים אתה מקבל מהמונים הדיגיטליים ואיך אתם מתרגמים את זה למחיר?       

אור ליביס:  אני לוקח מתוך המכתב שלנו: "שעת התחלה ושעת סיום של כל משמרת ושל כל נסיעה במשמרת, מרחק נסיעה, סוג תעריף כפי שנקבע לפי חוק הפיקוח, מחיר הנסיעה לפי המונה, מחיר שנקבע בפועל, תוספות שנגבו מהנוסע וסוגם לפי חוק הפיקוח ואופן ייזום הנסיעה

אור ליביס:  "     

שלום דנינו:  אז איפה הפרמטרים שעל-פי זה תראה את המחיר?       

אור ליביס:  אני רק רוצה להשלים את מה שאנחנו עושים, כי יש פה כמה דברים

אור ליביס:  אנחנו עושים כמה מהלכים במקביל

אור ליביס:  אנחנו מבינים שיש בעיה

אור ליביס:  אנחנו לא באים ומתעלמים מ - - -

דוד ביטן:  אבל וועדת המחירים קובעת, לא אתם

אור ליביס:  נכון

אור ליביס:  אבל אנחנו רוצים לבוא חזקים לוועדה ולכן אנחנו נשאב את הנתונים

יהודה פרח:  היה להם שש שנים, כבוד היושב-ראש

אור ליביס:  במקביל אנחנו - - -

דוד ביטן:  לא עשו שש שנים, עכשיו עושים

קריאה:  הנה, יש מישהו שהולך לשתף פעולה אתכם

קריאה:  מתי זה יהיה? זה יהיה עוד ארבע שנים?     

דוד ביטן:  תסמכו עלינו שאנחנו יודעים לנהל את זה

דוד ביטן:  כל אחד רוצה לדבר

דוד ביטן:  בשביל הפייסבוק אתם צריכים לדבר? לא הבנתי

דוד ביטן:  מנסים לפתור את הבעיה, תנו לפתור

דוד ביטן:  מה חשוב מה היה? זה לא חשוב מה היה, חשוב מה יהיה

דוד ביטן:  אתם מזכירים לי מועמדים לראשות העיר, שרוצים רק את התמונה שלהם בשלט, והם מבסוטים

דוד ביטן:  גם אם הם מפסידים

דוד ביטן:  אני רוצה להבין תוך כמה זמן אתה צריך לקבל את החומר?      

אור ליביס:  אני מניח שבמסגרת של חודשים בודדים - - - גם לקבל את החומרים וגם - - -

דוד ביטן:  לא, מה פתאום

דוד ביטן:  אתם תסיימו את העניין תוך חודש

דוד ביטן:  לא יכול להיות שמשהו שאורך שנים, אתם לא תסיימו את זה כשאתם יודעים שיש בעיה

דוד ביטן:  אם לא הייתם יודעים שיש בעיה, אז אין לכם את המסד נתונים

דוד ביטן:  תשיגו את המסד נתונים

דוד ביטן:  אתם תמציאו להם את הנתונים האלה תוך שבועיים

דוד ביטן:  אנחנו רוצים שתוך חודש כל הנתונים יהיו בידיכם

דוד ביטן:  אתם תתנו את זה לוועדה

דוד ביטן:  האוצר פה?  אני רוצה לסיים את העניין

דוד ביטן:  האוצר, אתם מחזיקים את הוועדה, נכון? אם אתם מקבלים את הנתונים תוך חודש, תוך כמה זמן אתם מקבלים את ההחלטה?      

דניאל שוורץ: אני לא יכול לענות על השאלה הזו

דוד ביטן:  אז אני אומר לך

דוד ביטן:  הוא ייתן לך בתוך חודש ואתה בתוך חודשיים תיתן החלטה

דוד ביטן:  בעוד חודשיים וחצי דיון נוסף בעניין הזה

אור ליביס:  אני רק רוצה להשלים לגבי עוד מהלכים שאנחנו עושים

אור ליביס:  קודם כל, זה לא רק לקבל את הנתונים

אור ליביס:  צריך גם לעשות פיתוחים במערכות - - -

דוד ביטן:  הכול תסיים תוך חודש

אור ליביס:  אני לא בטוח - - -

דוד ביטן:  מה לעשות

דוד ביטן:  אתה תסיים תוך חודש

דוד ביטן:  עם כל הכבוד, זה לא הולך בצורה הזו

דוד ביטן:  אנשים נפגעים ואני לא מוכן לחכות דקה

דוד ביטן:  ואני לא מבין למה צריך כל-כך הרבה נתונים

דוד ביטן:  הם יכולים לתת לכם תצהירים

יהודה פרח:  אתה יכול לנסוע איתי ולראות דוגמא של מונית שנוסעת מרחק מסוים – מה היה ומה היום? למה צריך את הוועדות?      

דוד ביטן:  אני אתן לך בסוף מספיק

אור ליביס:  אנחנו רוצים לעשות על בסיס הדבר הזה גם עבודה כלכלית - - - כדי שוועדת המחירים תוכל - - -

דוד ביטן:  תאמין לי שהוועדה הכלכלית יכולה להביא לך גם כן נתונים כלכליים

דוד ביטן:  תוך חודשיים החלטת ועדה

אור ליביס:  אני רוצה לציין שמשרד התחבורה פנה לרשות המיסים בנושא הזה

אור ליביס:  לראות איך ניתן לסייע בנושא - - -

דוד ביטן:  זה ברור לגמרי שיש בעיה עם התעריף הזה

דוד ביטן:  אחרת לא היו בוכים כולם

דוד ביטן:  אם כולם היו מתפרנסים, אז אין בעיה

שלום דנינו: אני יכול לשאול שאלה את משרד התחבורה? כשאתם בונים את התמחור של המוניות, לאיפה אתם מכוונים ברווחיות שלהם? לאיפה אתם מגיעים, אם יש לכם כזאת נוסחה שאתם רואים – אנחנו רוצים שהם יגיעו לרווח של שכר ממוצע, 20% מהמחזור, מה הנשמה של הנוסחה הזו?      

אור ליביס:  אולי משרד האוצר יכול לענות

שלום דנינו:  מה המטרה של ועדת התמחור? מה אתם חושבים שהמונית בסוף צריכה להתקיים? ואז נדבר אם אתם לא יכולים לראות, אם זה עומד בניגוד לתוצאות שאתם יכולים לראות אצלכם בכל האינפורמציות

יהודה פרח:  הם מכוונים לתעריף של בייביסיטר של 20 שקל לשעה

יהודה פרח:  היום נהג מונית עושים 27-30 שקלים לשעת עבודה - - -

שלום דנינו:  אז בוא נשמע אותם

שלום דנינו:  זה חשוב לדעת

אבי מון סונגו: מהברוטו לא נשאר שום דבר

אבי מון סונגו:  31 ימי עבודה בחודש

שלום דנינו:  מה אתם מכוונים על עסק כזה של מונית? כי זה עסק

שלום דנינו:  לפעמים יש לו עוד שני עובדים

שלום דנינו:  ואם הוא לבד, אז הוא והמונית שלו זה מפעל על גלגלים

אבי מון סונגו:  יש גם את תקנה 168 – חוק שעות עבודה ומנוחה – 12 שעות עבודה ביום, אנחנו חורגים מהתקנה

דוד ביטן:  - - - אתה לא חייב

דוד ביטן:  בשביל זה גם אתם נותנים לנהגים נוספים לעבוד

דוד ביטן:  המונית עובדת כמעט 24 שעות

דוד ביטן:  מחליפים אתכם

אבי מון סונגו:  אני עובד לבד

דוד ביטן:  אם אתה עובד לבד, אז כנראה שאתה מרוויח בסדר

אבי מון סונגו:  לא רוצה לחרוג מהתקנה

שלום דנינו:  האוצר יכול לענות? תנו לנו לשמוע איך הם בונים את הפרנסה שלהם

דוד ביטן:  אם כבר אתה מדבר, יכול להיות שתקטינו את התעריף באופן זמני עד שתקבלו את מסד הנתונים שהוא מדבר, כי ברור לגמרי שיש איזושהי בעיה

דוד ביטן:  אבל אם אתם יודעים שיש בעיה, לא צריך להמתין ולמשוך את הזמן

דוד ביטן:  תנו אולי הנחה זמנית לתעריף עד שיתקבלו כל הנתונים

דוד ביטן:  כדי לאפשר להיות רווחיים יותר

דוד ביטן:  את זה תשקלו גם כן

שלום דנינו:  ואז תיקחו שלושה חודשים לבדוק

דוד ביטן:  ואז אין לי בעיה לתת לכם יותר זמן

דוד ביטן:  אבל אם לא, תגמרו את העניין הזה תוך חודשיים

דניאל שוורץ:  כמובן שנהגי המוניות צריכים להתפרנס בכבוד, אף אחד לא חולק על זה

דניאל שוורץ:  אני רק אציג נתון שגם הוועדה תכיר

דניאל שוורץ:  מתחילת 2018, מדד המחירים לצרכן עלה ב-10%

דניאל שוורץ:  מדד נסיעה במונית עלה ב-18%

שלום דנינו:  אתה צריך לבדוק את ההוצאה העיקרית שלהם – דלק

שלום דנינו:  לא לקחת מדד כללי

דוד ביטן:  זאת לא הטענה שלהם

דוד ביטן:  הטענה שלהם היא ששיניתם את המגוון של התעריף באופן כזה שנסיעות מחוץ לעיר לא משתלמות בכלל

דוד ביטן:  - - - עכשיו אחוזים, אל תדבר איתי באחוזים

שלום דנינו:  חוץ מזה, למי אתה בא בטענות אם אתה קובע את המחיר? לא הכרת את המדד

דניאל שוורץ:  אני לא בא אליכם בטענות

שלום דנינו:  אז אל תעלה את זה, כי זה נשמע כמו ביקורת כלפיהם

שלום דנינו:  וזה לא הוגן מה שעשית

דניאל שוורץ:  זה מדד מפוקח, וכמובן שאף אחד לא חושב שמישהו פה העלה באופן לא הוגן

דניאל שוורץ:  אני רק אומר שביחס למדד המחירים, המדד עלה יותר

שלום דנינו:  אתה אמרת "חשוב שהוועדה תשמע את הנתון", והייתה לזה מוזיקה של "תראו מה קורה"

שלום דנינו:  אבל אתה מחליט על זה

דניאל שוורץ:  ולכן אני חושב שההחלטות, ביחס למדד המחירים, יחסית הוגנות

דניאל שוורץ:  עכשיו, אם יש בעיה ביחס לנסיעה בין-עירונית, זה אומר שאנחנו נבדוק את זה

דוד ביטן:  רק על זה מדובר, נכון?     

קריאה: רק על זה

קריאה:  אבל זה ידוע - - -

דניאל שוורץ:  - - - שמשרד התחבורה יעביר

דניאל שוורץ:  כמובן שנבדוק את הדברים

יהודה פרח:  כבוד היושב-ראש, ישבתי עם יובל טלר – ראש מחלקת תקציבים – ישבנו איתו ישיבות ארוכות, ובכל פעם אותה התשובה: "אין לי נתונים"

דוד ביטן:  מה שאתם צריכים לבדוק זה את התעריף הבין-עירוני ולא את התעריף העירוני

דוד ביטן:  נכון, משרד התחבורה?     

אור ליביס: כן

דוד ביטן: משרד התחבורה הוא לא משקיף בעניין הזה

דוד ביטן:  אם אתה חושב, כסמנכ"ל משרד התחבורה, שישנה בעיה עם התעריף הבין-עירוני, אתה צריך לתת המלצה מסוימת: שבשלב הראשון ייתנו, כרגע, שינוי תעריף, וכשכל מסד הנתונים יהיה, תגישו את זה לוועדה

דוד ביטן:  אז אין בעיה, זה ייקח עוד חודש או חודשיים

דוד ביטן:  אבל אם אתם חושבים שיש בעיה, אתם צריכים לעשות משהו

דוד ביטן:  אם אתם חושבים שאין בעיה, אז נחכה למסד הנתונים

דוד ביטן:  אם אתם חושבים שקיימת בעיה, אז אפשר המלצה זמנית עד לקבלת מסד

דוד ביטן:  ופה יושבים האוצר – הם בעצם קובעים הכול, אנחנו יודעים את זה

שלום דנינו:  אתם חייבים לקחת אחריות כפולה

שלום דנינו:  ברגע שהעסקים הם לא עצמאיים לתחרות והם לא בנויים בשוק החופשי, ואתם מכתיבים להם את הפרנסה, אז יש לכם חובה מוסרית כפולה להיזהר בפרנסה שלהם

שלום דנינו:  ואתם צריכים לבדוק את זה יום-יום

שלום דנינו:  לראות שהם יכולים להתפרנס, כי אתם האחראיים

אביטל אביטבול: הייתי רוצה לספר לכם מה זה נהג מונית

אביטל אביטבול:  כמה שעות שהוא עובד ביום

דוד ביטן:  לא קיבלת זכות דיבור

דוד ביטן:  אמרנו חודש ימים לקבל את כל הנתונים, חודשיים להחלטה

דוד ביטן:  אם יש לכם החלטה זמנית, תתנו לנו אותה ואז נאריך לכם את המועדים

דוד ביטן:  אני מתעקש שאתם תעמדו בלוחות הזמנים אלה, אלא אם כן תתנו החלטה זמנית

דוד ביטן:  לכל אחד יש דקה לדבר

אבי מון סונגו: לגבי כל מה שקשור לענף המוניות, אני כבר 20 שנה בתחום

אבי מון סונגו:  ממנהל תחנת מוניות ועד היום כנהג מונית

אבי מון סונגו:  אני יכול להגיד לך שמאז הקטנת התעריפים בשלוש-ארבע שנים האחרונות, אני נאלץ לעבוד 31 ימים בחודש

אבי מון סונגו:  זאת אומרת שאם אני לא עובד 31 יום בחודש, הברוטו שלי יכול להגיע גם לארבעים, הנטו שלי ביד לא יגיע יותר מ-10 עד 12 אלף שקל בחודש, אם אני לא עובד את השעות הנוספות בשישי שבת, חגים ומועדים אז אני לא מצליח להרים את הקופה

דוד ביטן:  ולפני השינוי בתעריף איך עבדת?      

אבי מון סונגו:  הייתי עובד בסדר גמור

דוד ביטן:  מה זה "בסדר גמור"?      

אבי מון סונגו:  הייתי מגיע ל-13-14 אלף שקל, אין שום בעיה

אבי מון סונגו:  אבל בכל מה שקשור לנושא שלנו, יש לנו גם פגיעות אחרות – גם השינויים בתחבורה הציבורית, התחבורה - - - גם פגעה בנו, זה גם משפיע עלינו

אבי מון סונגו:  צריכים לעבוד יותר קשה

אבי מון סונגו:  לקחו לנו גם את הבין-עירוני, גם מבחוץ

אבי מון סונגו:  עכשיו אני מבין את הביקורת הציבורית

שלום דנינו:  מה זה "לקחו לכם את הבין-עירוני"?      

דוד ביטן:  בתעריף

אבי מון סונגו:  ברגע שאתה נוסע מעל 60 קמ"ש, המונה יורד ונהיה איטי

אבי מון סונגו:  הפעימות שלו נהיות איטיות

דוד ביטן:  יש הבדל בין נסיעה בעיר לנסיעה בין-עירונית

אבי מון סונגו:  אין בעיה, אבל לא בצורה משמעותית

דוד ביטן:  אבל ברור שכשאתה נוסע הרבה, אתה לא יכול לפי קילומטרים

דוד ביטן:  צריך לעשות מתווה שיאפשר לכם להרוויח, וגם הציבור לא צריך - - -

דוד ביטן:  אני מבין שהמונה זה גם זמן וגם מטראז', נכון?      

אבי מון סונגו:  נכון

דוד ביטן: בעיר אתה נוסע בפקקים אז המצב הוא שונה

דוד ביטן:  אפשר למצוא משהו באמצע

אבי מון סונגו:  אני יכול להגיד לך שבתוך העיר העלו את המחיר, והרבה אנשים מתלוננים על המחיר

אבי מון סונגו:  וזה בא על חשבון הבין-עירוני

אבי מון סונגו:  אני מבחינתי אומר – אנחנו רוצים לתת שירות לכולם, שירות אחיד לכולם, לזקנה ולסטודנט

אבי מון סונגו:  אבל בשורה התחתונה אפשר לבוא ולתת הטבות בעלות הרכב כך שיהיה משתלם יותר להיות נהג מונית, כי לא רוצים לעבוד כנהגי מוניות היום

נתן שרעבי: כשאני שומע אותם בדיקה-בדיקה, ואני בתוך זה – זה ממש מרתיח

נתן שרעבי:  כי יהודה לקח בזמנו שני מונים – החדש, שפוגע בהכנסה, והישן

נתן שרעבי:  נסע באותה המונית עם שני המונים והראה להם את ההפרש

נתן שרעבי:  הביא להם הוכחות

נתן שרעבי:  מה יש יותר טוב מזה? הישן מול החדש

נתן שרעבי:  והם משחקים בסחבת, "נבדוק, נראה, נשמע, נגיד נאמר"

נתן שרעבי:  ככה זה שנים והענף נפגע

מצליח שבתאי: לגבי מה ששאלת חבר הכנסת דנינו לגבי ההשתכרות, הייתה ועדת מחירים בשנת 2017

מצליח שבתאי:  היא החליטה שאנחנו נשתכר כ-37 שקלים נטו לשעה

מצליח שבתאי:  מאז השתנו הפרמטרים השתנו, נכנסו הקורקינטים והאופניים החשמליים

מצליח שבתאי:  אם בעבר חברות האפליקציות גבו דמי ניהול קבועים, היום הן מבקשות אחוזים

מצליח שבתאי:  זאת אומרת שעכשיו אנחנו מחויבים, לפי משרד התחבורה, לעבוד על המונית כמה שיותר

מצליח שבתאי:  אז אנחנו צריכים לקחת 2-3 תחנות

מצליח שבתאי:  אז אני אשלם 10% לחברה X, 10% לחברה Y, 10% למס הכנסה, 8% לביטוח לאומי, 17% למע"מ, 8,000 שקלים דלק

מצליח שבתאי:  אני לא יכול להגיע ל-37 שקלים לשעה

מצליח שבתאי:   כל הסל שהם בנו בשנת 2018 – צריך לבטל אותו, הוא לא נכון מעוד בחינה

מצליח שבתאי:  כשהם ביקשו לבחון נסיעות כדי לתמחר את תעריף הנסיעות, הם הסתמכו על נסיעות שנעשו ב"גט"

מצליח שבתאי:  רוב העבודה של "גט" היא בגוש דן, ואתה לא יכול להשוות את העבודה שיש בגוש דן לעבודה שיש בפריפריה

מצליח שבתאי:  בנתניה אין את אותה העבודה שיש בתל-אביב, באר-שבע או חיפה

מצליח שבתאי:  גם אחוז הנסיעות הבין-עירוניות היה 3-4% מסך כלל הנסיעות, ואת זה לא מציינים במשרד התחבורה

מצליח שבתאי:  אני ישבתי ברוב הדיונים שלי עם הצוות המקצועי של משרד התחבורה, והייתה יושבת בדרך כלל ברוני

מצליח שבתאי:  בדיון האחרון היא אמרה שהיא השוותה מלפני שנתיים כדי להביא נתונים למשרד האוצר, למה יש טעות בתמחור

מצליח שבתאי:  ואז היא הגיעה למצב שרק 3

מצליח שבתאי: 5% מהנסיעות – הנהגים מדפיסים שאפשר להסתמך עליהם כדי להעלות את התעריף

מצליח שבתאי:  במשרד האוצר  עכשיו העלו את המחירים, פסלו ואמרו לה שזה לא מספיק ושעל זה אי-אפשר להסתמך, ושהם צריכים משהו יותר - - -

מצליח שבתאי:  היא רוצה להביא תוכנה שלייצר אותה ייקח שנתיים

מצליח שבתאי:  והוא דורש מהם תוך חודשיים להביא נתונים

מצליח שבתאי:  הלוואי והם יעמדו בחודשים האלה

דוד ביטן:  טוב, תודה

דוד ביטן:  רוצה להגיד משהו?     

עופר גוזמן: אני רוצה להתחיל במה ששמעתי מסמנכ"ל משרד התחבורה

עופר גוזמן:  אתה אומר שייקח בערך חודשיים, ואני אומר לך שלא ייתכן

עופר גוזמן:  משהו בצוות שלך לא עובד

עופר גוזמן:  שאילתת SQL פשוטה: יום אחד לפתח, זה היה צריך להיות לפני אני לא יודע כמה

עופר גוזמן:  יחד עם ההכנסה של המונה לתעריף, היה צריך להיות שאילתה כזאת

עופר גוזמן:  בשביל לקבל כבר את הנתונים

עופר גוזמן:  איך יכול להיות שאתה אומר לי עכשיו, אחרי הרבה חודשים, "עוד חודשיים"

עופר גוזמן:  איך אנשי הצוות שלך לא מסוגלים לפתח שאילתת SQL או כל מסד נתונים אחר שתבחר לפתח, ואתה אומר לי "חודשיים לפתח ולקבל נתונים"

עופר גוזמן:  אני לא מבין את זה

עופר גוזמן:  דבר אחר – נציג האוצר

עופר גוזמן:  הייתי מעוניין שתסביר לי איך העלינו ב-18% את מחיר הנסיעה במונית

עופר גוזמן:  המונה שלי לא מראה את זה משום מה

דניאל שוורץ:  כמו שהעיר חבר הכנסת דנינו, זה לא שמישהו פה מאשים

דניאל שוורץ:  התעריף עלה בהתאם לפיקוח  - - - מס

עופר גוזמן:  התעריף עלה, אתה יודע בכמה הסולר עלה? כמה הביטוח עלה? גם החלקים של היבואן עולים במוסך

יהודה פרח: המחיר של כלי הרכב עלה ב-30% רק השנה

עופר גוזמן:  זה לא ייתכן שאתה מתבסס רק על הנתונים הנוחים לך

עופר גוזמן:  אני רוצה להבין איך יכול להיות שאומרים לי שהתעריף של המוניות בבין-עירוני הופחת ב-6%, כשהמונה מראה אחרת

עופר גוזמן:  אז מי צודק? אתם או המונה? וועדת המחירים צודקת? האוצר צודק? או המונה שגובה את המחיר מהלקוח? משהו פה לא עובד

רועי ארפי: אני חושב שהנושא הכי חשוב בכל הדיון הזה, זה הזמן

רועי ארפי:  נדמה לי שמשרד התחבורה ומשרד האוצר מבינים שיש פה בעיה עם התמחור שנקבע ב-2018 בוועדה שכביכול משותפת לשני המשרדים אבל היא בשליטה של משרד האוצר – כמו כל דבר במדינה

רועי ארפי:  אבל, כבוד היושב-ראש, לדעתי אתה חייב לתת להם גבול של זמן, שאם הם לא מגיעים אליו, הם מפחיתים אוטומטית את התעריף

דוד ביטן:  זה לא עובד ככה

דוד ביטן:  אנחנו לא מוסכמים להפחית את התעריף, יש ועדת מחירים

דוד ביטן:  אני יכול לקצוב להם לוחות זמנים

מנשה אלמסי: איגוד המוניות הוא האיגוד הוותיק ביותר, שמאגד בתוכו את כל הנתונים - - -

דוד ביטן:  ועדת המחירים, לפני שהיא מחליטה, היא מזמינה את האיגוד לדבר איתם? אין איזה תהליך שאתם עושים איתם?       

דניאל שוורץ:  בוודאי שכן

דוד ביטן:  אז כל מה שהם טענו בפניכם הוא אוויר? לא הראו לכם כלום?      

דניאל שוורץ:  בדקו את הדברים האלה, ואם צריך אז נבדוק אותם שוב

שלום דנינו: בינואר היינו במשרד התחבורה והם הבטיחו לשלוח לנו - - - איך הם עושים שינוי בתעריף, איך הם מנתחים את זה

שלום דנינו:  עד היום לא חזרו לנו

שלום דנינו:  אנחנו לא פונים אליהם שוב

מנשה אלמסי: אדוני היושב-ראש, אני חייב לצין בנושא של הבדיקה

מנשה אלמסי:  יש פה אולי טעות מסוימת, שבודקים כלל הכנסות נהגי המוניות

מנשה אלמסי:  צריך לבדוק רק את נושא התעריף הבין-עירוני

מנשה אלמסי:  הם לוקחים נתונים - - -

דוד ביטן:  אמרתי להם את זה

דוד ביטן:  כן, זו הבעיה

דוד ביטן:  התעריף הבין-עירוני

מנשה אלמסי: זו הנקודה

מנשה אלמסי:  שהבדיקה הכי טובה והפרמטר הכי טוב - - -

דוד ביטן:  לא, אבל יכול להיות שהם הלכו לקראתכם בתעריף העירוני, והורידו לכם בבין-עירוני

דוד ביטן:  את זה גם צריך לבדוק

מנשה אלמסי: מלכתחילה דובר בכלל על משהו כמו 12

מנשה אלמסי: 4 לתעריפים בתוך העיר

מנשה אלמסי:  ובפועל זה משהו כמו 5 או 6%, אין לנו טענות לגבי ה- - -

מנשה אלמסי:  הטענות העיקריות היו לגבי הנסיעות הבין-עירוניות, וציין פה האדון הנכבד שהבדיקה האותנטית ביותר והמדויקת ביותר היא לשים את שני המונים, גם את התעריף החדש וגם את התעריף הישן, כשעשו את זה, וזה הוכיח קבל עם ועדה שהתעריף בנסיעות בין-עירוניות הוא מופחת בבין 30% ל-50%, בסביבות ה- 40 בממוצע

מנשה אלמסי:  ובזה צריך להתמקד

זוהר גולן: זוהר גולן, יושב-ראש התאגדות נהגי המוניות בהסתדרות

זוהר גולן:  אנחנו שייכים לאגף העצמאיים בהסתדרות

זוהר גולן:  ההסתדרות מייצגת גם עצמאיים

זוהר גולן:  העברנו רשימה מסודרת, ומכיוון שהחברים פה דיברו כבר על חלק מהדברים, אז אני רוצה לחדד כמה דברים

זוהר גולן:  יש עוד פרמטרים שהורדו מהמונה: תוספות של מזוודות ונוסע שלישי

זוהר גולן:  תוספת מזוודות היא קריטית למי שעובד בנמלים – נמלי אוויר או נמלי ים

זוהר גולן:  תחשבו על נהג מונית שעובד כל היום בנתב"ג ומסיע נוסעים

דוד ביטן:  הוועדה הורידה את זה?      

זוהר גולן: הוועדה

זוהר גולן:  מעמיס ופורק במשך היום 20, 30, 40 מזוודות, שזה היה מרכיב עיקרי בהכנסה שלו, וזה בעצם נעלם, מכיוון שהתוספות האלו התבטלו בתחילת 2022

דוד ביטן:  מה הייתה התוספת על דבר כזה?      

זוהר גולן:  בערך 5 שקלים למזוודה

זוהר גולן:  אם מישהו מעמיס 40 מזוודות ביום אז זה 200 שקלים

זוהר גולן:  תכפילו ב-30 יום ותבינו בכמה כסף מדובר

זוהר גולן:  זו הכנסה שנגרעה

דוד ביטן:  מתי זה הופחת?      

זוהר גולן:  בתחילת 2022

זוהר גולן:  הייתה גם תוספת של נוסע שלישי – כלומר, אם עלו על הרכב מעל שני נוסעים, אז הייתה תוספת על הנוסע השלישי – שהיא גם כללה את הרביעי – שזה בערך 5 שקלים

דוד ביטן:  למה צריך תוספת? אתה נוסע בין כה וכה

דוד ביטן:  הוא נכנס לבד, אתה לא מעמיס או מפרק אותו

זוהר גולן:  אני מזכיר את התוספות שהיו

זוהר גולן:  אבל התוספת של המזוודות היא קריטית

דוד ביטן:  מזוודות אני מבין, אבל "נוסע נוסף" אני לא מבין

קריאה: "הנוסף" יצא מצב שהוא זול יותר מהאוטובוס

שלום דנינו:  לא מבקשים מכם לחלק את הנסיעה לשלוש

דוד ביטן:  האוצר, למה הורדתם את תוספת המזוודות?      

דניאל שוורץ: עיקר העבודה הוא הנסיעה, ולכן היה יותר הגיוני שהתעריף יהיה הנסיעה עצמה

דוד ביטן:  בסדר, אבל את התעריף הורדתם וגם את המזוודות הורדתם

זוהר גולן:  אדוני היושב-ראש, יש עוד דבר חשוב

זוהר גולן:  אנחנו נהגים מקצועיים – עוברים הסמכה, עושים קורסים, מקבלים תעודה מקצועית מהמדינה

זוהר גולן:  יש לנו תעודת מקצוע, אנחנו נהגים מקצועיים ואנחנו רוצים שיכירו בנו כנהגים מקצועיים, ולא ייקחו אותנו כמו סרח עודף או מישהו שעושים לו טובה

דוד ביטן:  אני לא מבין את הטענה

דוד ביטן:  ברור שאתם נהגים מקצועיים

דוד ביטן:  מה ההגדרה נותנת לך?     

זוהר גולן: היא נותנת לי הגנה מבחינת החוק

זוהר גולן:  הגנה אם מישהו תוקף אותי, כמו נהגי אוטובוס

זוהר גולן:  אנחנו רוצים שיכירו בנו כנהגים מקצועיים, זו הבקשה שלנו

זוהר גולן:  הדבר האחרון שהזכרת בהתחלה הוא נושא הנסיעה בנתיבי תחבורה ציבורית

דוד ביטן:  עוד מעט

זוהר גולן:  אוקיי

זוהר גולן:  ישנה גם תופעה שהולכת ומתרחבת של נהגים לא מורשים – "דרייברים" – אנשים פרטיים ששוכרים מכוניות ומסיעים בשכר

זוהר גולן:  זה לא חוקי וזה מסוכן גם

דוד ביטן:  אני לא יכול לטפל בזה, זה לא חוקי

יהודה פרח: צריכים להגדיל את האכיפה

יהודה פרח:  אנחנו, איגוד המוניות, קוראים להגדיל את האכיפה עליהם

קריאה: ואנחנו משלמים מיסים והם לא

דוד ביטן:  בסדר, איך תגדיל? אין לך היום מספיק שוטרי תנועה

עופר גוזמן: אז תעביר את זה לחברה אזרחית

זוהר גולן:  צריך לשנות את החקיקה, להטיל עליהם עונשים כבדים מאוד

זוהר גולן:  אז הנושא הזה ייפתר

גל אשכנזי שטיינבאום: אני רוצה להעיר את תשומת לבכם לתעריף העירוני

גל אשכנזי שטיינבאום:  כולם מדברים על התעריף הבין-עירוני, באילת זה שונה

גל אשכנזי שטיינבאום:  אני מבקש ממשרד האוצר וממשרד התחבורה לשים לב לעניין הזה, כי באילת אין פקקים, אנחנו לא מרוויחים ומפסידים יותר

דוד ביטן:  מה אתם לא מרוויחים?      

גל אשכנזי שטיינבאום: כאשר אתה עומד בפקק או נוסע לאט יותר אז המונה עולה

גל אשכנזי שטיינבאום:  ואצלנו באילת אין את זה

גל אשכנזי שטיינבאום:  אנחנו הפסדנו הרבה יותר

דוד ביטן:  אתה אומר שבאילת צריך להיות תעריף אחר

דוד ביטן:  המונה יכול ליצור שינוים בתעריף?      

גל אשכנזי שטיינבאום:  הם שינו את המונה כדי שיהיו יותר נסיעות עירוניות באזור גוש דן

גל אשכנזי שטיינבאום:  זאת אומרת שאנחנו הפסדנו הרבה יותר

גל אשכנזי שטיינבאום:  יש לך כמעט 650 נהגים באילת שיש עניין איתם, יהודה מזרחי

גל אשכנזי שטיינבאום:  הם צריכים לשים לב לזה

אוריאל לין: נישאר בוועדת המחירים

אוריאל לין:  ארבע שנים התעריף הוא נמוך יותר

אוריאל לין:  בינתיים רק נהגי המוניות ספגו

אוריאל לין:  נתת להם חודשיים – מה קורה עם ארבע השנים האחרונות - - -

דוד ביטן:  אני לא נכנס לזה

דוד ביטן:  אם אתה רוצה,  תשבית את המשק על העניין של המוניות

כפיר בן זינו: בושה וחרפה למשרד התחבורה

כפיר בן זינו:  אנחנו כבר ארבע שנים איתם בהודעות ובישיבות, והם לא עושים כלום

כפיר בן זינו:  לפני חודשיים חבר טוב שלי מת בגללם

כפיר בן זינו:  15 שעות נהג על ההגה, נרדם על ההגה ונכנס במשאית ומת בגלל זה

כפיר בן זינו:  בשנה האחרונה קרוב ל-15 נהגים שדיברתי איתם נפצעו מזה שהם עובדים 15-16 שעות ביום

כפיר בן זינו:  אם לא אכפת למשרד התחבורה מה שקורה עם הנהגים, זו בושה וחרפה

כפיר בן זינו:  הם גם אחראיים לזה

כפיר בן זינו:  ה-40% שהם הורידו – זה מה שגרם לזה

כפיר בן זינו:  עכשיו אני אומר "אין בעיה, אתם רוצים לבדוק? תבדקו"

כפיר בן זינו:  תחזירו את ה-40%, תבדקו גם עוד שנה

כפיר בן זינו:  אבל אתם יודעים טוב מאוד שיש בעיה

כפיר בן זינו:  דיברתי איתם שם, הם אמרו לי 'כן, אנחנו יודעים שיש בעיה'

כפיר בן זינו:  אז מה כל הסיפורים האלו כבר ארבע שנים 'נבדוק, נבדוק נבדוק'? מה יש לבדוק, כבר בדקנו את זה

כפיר בן זינו:        אבל אתם אומרים שיש בעיה, ועובדה שוועדת המחירים דחתה את הבקשה בינתיים

כפיר בן זינו:  בגלל מחסור בנתונים

כפיר בן זינו:  אז או שלא הבאתם את הנתונים - - -

כפיר בן זינו: הבאנו להם את כל הנתונים

כפיר בן זינו:  הכול נמצא אצלם

דוד ביטן:  משרד האוצר והתחבורה – אני מבקש להמציא תוך חודש ימים את הנתונים לוועדת המחירים

דוד ביטן:  ועדת המחירים תחליט תוך חודשיים

דוד ביטן:  תשקלו את העניין שוועדת המחירים תקבל החלטה זמנית בשביל לאפשר למשרד התחבורה לעבוד על הנתונים האלה עוד

דוד ביטן:  התרשמתי שיש בעיה

דוד ביטן:  אם נתתם את הפיצוי בעירוני ולא אמרתם את זה, תבדקו את העניין

דוד ביטן:  לגבי המזוודות יש איזושהי בעיה, אני חושב שראוי לתת משהו על המזוודות ואני לא מבין את ההחלטה שלכם בעניין הזה

דוד ביטן:  לגבי אילת – תבדקו, אני לא יודע אם אפשר ליצור תעריף לאילת

דוד ביטן:  לגבי העניין של נסיעה בנתיבי תחבורה ציבורית – מי רוצה לדבר על זה? אבל אחד

יהודה פרח: יש מצב שאם מונית לא תיסע בנת"צ היא תייתר את עצמה, ולא ייסעו במוניות

יהודה פרח:  אם אני עומד בפקקים אז אני לא אטרקטיבי

דוד ביטן:  אבל אז תטען שהתעריף זול

יהודה פרח:  אי אפשר לנסוע בפקקים

יהודה פרח:  חייבת מונית לנסוע בנת"צ

דוד ביטן:  איזה נת"צ? בנת"צ בין-עירוני אין בעיה?      

יהודה פרח:  בין-עירוני, בעיר, בכל מקום

דוד ביטן:  יש בעיה בבין-עירוני?       

יהודה פרח:  כן

יהודה פרח:  באזורים מסוימים למוניות אין אפשרות להיכנס

יהודה פרח:  וזו טעות

דוד ביטן:  בעירוני יש בעיה?      

קריאה:  יש מקומות שיש בעיה

דוד ביטן:  בתל-אביב למשל?      

יהודה פרח:  בנת"צ אסור למונית לעצור

יהודה פרח:  יש אכיפה והמונית לא עוצרת בנת"צ, אבל מונית צריכה לנסוע בנת"צים

שלום דנינו:  זה הגיוני שהיא לא תעצור

שלום דנינו:  אבל לנסוע זה עניין אחר

זוהר גולן:  יש הרבה מאוד הגבלות של נסיעה בנת"צים

דוד ביטן:  אני רוצה להבין: אתה יכול לנסוע בבין-עירוני?      

יהודה פרח:  לא

דוד ביטן:  אז יש אזורים שכן ואזורים שלא?      

יהודה פרח:  כן

דוד ביטן:  עירוני – נגיד בתל-אביב – אתה יכול לנסוע?      

יהודה פרח:  יש אזורים שהמונית מוחרגת

דוד ביטן:  בתל-אביב?      

יהודה פרח:  בתל-אביב

אבי מון סונגו: גם בחיפה, במטרונית

דוד ביטן: תן לי דוגמא

דוד ביטן:  בתל-אביב – איפה אתה יכול ואיפה אתה לא יכול לנסוע?      

יהודה פרח:  יש למשל את הפניה לתחנה המרכזית, שאסור

יהודה פרח:  בכבישים מסוימים אסור למונית לנסוע

יהודה פרח:  ולאוטובוסים כן

שלום דנינו:   טוב, אם זו תחנת אוטובוס אז זה נשמע הגיוני

דוד ביטן:  אתה לא יכול לעצור

דוד ביטן:  זה נכון

דוד ביטן:  אולי בגלל שאתם עוצרים הרבה, אז החליטו שאתם לא יכולים לנסוע בתל-אביב

זוהר גולן:  יש בהרצליה גשר שבנו רק לאוטובוסים

דוד ביטן:  מי יכול לענות על זה?      

אסי סוזנה: אנחנו מבחינים בין שלושה סוגים של נתיבי תחבורה ציבורית

אסי סוזנה:  אני חושב שאף אחד פה לא מדבר על מת"צים, זה מסלול תחבורה ציבורית שנפרד לגמרי - - -

דוד ביטן:  הם אומרים שבנת"צים הם לא יכולים לנסוע

אסי סוזנה:  אז אני מבחין בין מת"צ – מסלול תחבורה ציבורית – שאנחנו לא מאפשרים לאף אחד - - -

דוד ביטן:  מת"צ - יש עדיין דבר כזה?      

אסי סוזנה:  אני חושב שמי שהעלה את הנושא על הרצליה מדבר על "מת"צ" ולא על "נת"צ"

אסי סוזנה:  מת"צ זה כמו נת"צ, רק שהוא מופרד לחלוטין

אסי סוזנה:  יש תחנות על הנתיב

דוד ביטן:  אבל הם מדברים בעיקר על נת"צ

אסי סוזנה:  בנת"צים הימניים – אם מדברים על הנת"צים הימניים וכמובן לא השמאליים

דוד ביטן:  אין בעיה עם הימניים

דוד ביטן:  כולם יכולים לנסוע בימין

אסי סוזנה:  לא

אסי סוזנה:  בנת"צים הימניים – ופה הטענה העיקרית – אנחנו מבחינים במקומות שיש גודש, כאשר יש כמות מסוימת של אוטובוסים שנוסעת באותו הנתיב, אז אנחנו מצמצמים את הנסיעה של המוניות

אסי סוזנה:  כמובן שאני חושב שצריך לבחון כל קטע כביש פרטנית

דוד ביטן:  אבל הם לא יכולים לנסוע בנת"צ?      

אסי סוזנה:  ברוב הנתיבים מאפשרים

גל אשכנזי שטיינבאום:  למה לא בכולם?      

אסי סוזנה:  לכן אנחנו אומרים: במקומות שבהם יש גודש של אוטובוסים אנחנו מאפשרים, אבל אני אומר שוב: אנחנו מוכנים לקחת, לקבל פרטני - - -

דוד ביטן:  מי אצלכם יכול לתת - - - ?      

יהודה פרח:  איגוד המוניות הארצי יכול לתת - - -

דוד ביטן:  אז תשלחו מכתב – איפה יש בעיות, ואנחנו נדבר איתם

דוד ביטן:  תוך כמה זמן תוכל להביא לנו את המכתב הזה?      

יהודה פרח:  שבוע

דוד ביטן:  קח חודש

דוד ביטן:  תעביר את המכתב לוועדה וישירות אליו

דוד ביטן:  הבנתי שיש בעיה עם הביטוח – תסביר את זה

דוד ביטן:  שאחד יסביר, לא כולם

מצליח שבתאי: חברות הביטוח לא מאפשרות לנהג חדש לעשות ביטוח למונית

מצליח שבתאי:  רק נהג עם וותק של שנתיים

מצליח שבתאי:  זאת אומרת שנהג מונית צריך להיות שנתיים עם רישיון בכיס, ולא נותנים לו אפשרות לעבוד

מצליח שבתאי:  לפני שנתיים אנחנו פיתחנו קומבינציה - - - 

שלום דנינו: זאת אומרת שהוא צעיר? שבדרך כלל הממוצע זה שילד בגיל 17-18, אומרים מ-20

מצליח שבתאי: גם אם אתה בן 40 והוצאת רישיון נהיגה למונית

מצליח שבתאי:  העיקר שרישיון הנהיגה שלך צעיר

מצליח שבתאי:  הוא צריך להיות בעל ותק של שנתיים כדי שיאפשרו לך לעשות ביטוח

מצליח שבתאי:  ומה אני אעשה שנתיים? מי ייתן לי לעבוד? אני אעבוד בלי ביטוח? איך אני יכול לצבור ניסיון?     

דוד ביטן:  הם יכולים לקחת לו תעריף יותר יקר

דוד ביטן:  אבל צריך לאפשר לו

דוד ביטן:  איך הוא ינהג?      

שלום דנינו:   אני מדבר על הנהיגה, לא על הביטוח

דוד ביטן:  אנחנו מדברים על הביטוח

דוד ביטן:  אבל הבנתי שיש עוד בעיה

מצליח שבתאי: יש עוד בעיה בתביעות

מצליח שבתאי:  אם יש לך יותר משתי תביעות, למרות שלא היית אשם, צד ג' פגע לך באוטו והיית צריך להגיש מעל שתי תביעות, אתה לא יכול לבטח את המונית

דוד ביטן:  ומה לגבי נהג נוסף?       

מצליח שבתאי:  גם נהג נוסף הם לא מאפשרים

מצליח שבתאי:  לא רק שהם לא מאפשרים נהג נוסף – אם בעבר יכולנו לעשות ביטוח לכל נהג במונית, היום – פרונטאלי, נהג אחד בלבד

מצליח שבתאי:         << דובר >> זוהר גולן: << דובר >>         אני רוצה להוסיף משהו

מצליח שבתאי:  יש עוד בעיות: אחד זה שנהג מונית חדש – הם מכנים אותו נהג חדש, למרות שיש לו רישיון נהיגה 20 שנה, על רכב פרטי

מצליח שבתאי:  ואז הם מחייבים את התעריף בהתאם

מצליח שבתאי:  דבר שני זה שבשנים האחרונות – ויש לי כאן נתונים – אני לקחתי את עצמי כדוגמא: אני נהג שאין לו תביעות ולא היה מעורב בתאונות

מצליח שבתאי:  הרכב שלי התיישן

מצליח שבתאי:  התעריפים שאני משלם היום על ביטוח הם יותר גבוהים מהתעריפים ששילמתי לפני שלוש שנים בצורה משמעותית

מצליח שבתאי:  איפה באה לידי ביטוי הנחת היעדר תביעות? שיש לי אוטו פרטי ואני נהג טוב, אני מקבל הנחה מדי שנה

מצליח שבתאי:  וגם מבקשים ממני להביא אישור שלא היו לי תאונות בשלוש השנים האחרונות

דוד ביטן:  בגלל הסיכון, שאתה נוסע הרבה

דוד ביטן:           << דובר >> זוהר גולן: << דובר >>         אבל אם אני נהג טוב ואני נהג רכב ציבורי ואני נהג מקצועי שלא עושה תאונות, אדרבא ואדרבא

דוד ביטן:  על אחת כמה וכמה

דוד ביטן:  אני צריך לקבל הנחה בגלל שאני נהג טוב

דוד ביטן:  אני רוצה לעשות ישיבה מקצועית על העניין הזה אצלי בחדר

דוד ביטן:  נציג אחד שלכם יוכל לבוא לישיבה

דוד ביטן:         << דובר >> זוהר גולן: << דובר >>         יש עוד דבר שקשור לחברות הביטוח

דוד ביטן:  דיברנו על הדרייברים, שזה נהגים לא חוקיים

דוד ביטן:  חברות הביטוח צריכות לבדוק אם אין להן תביעות על אנשים שהסיעו באופן בלתי חוקי נוסעים והיו מעורבים בתאונות דרכים, ויש שם ריבוי תביעות נגד חברות הביטוח

דוד ביטן:  אתם מגלגלים מנושא לנושא

דוד ביטן:         << דובר >> זוהר גולן: << דובר >>         אנחנו לא מגלגלים, אנחנו שמים את הכל על השולחן

דוד ביטן:  אבל אנחנו מדברים עכשיו על הביטוח, אל תדבר איתי על הדרייבר

דוד ביטן:         << דובר >> זוהר גולן: << דובר >>         אני מעיר את עיניהן של חברות הביטוח

דוד ביטן: שיהיה נציג משוק ההון, חברות הביטוח, תחבורה ונציג אחד שלכם

יהודה פרח: כבוד היושב-ראש, אני חי את זה

יהודה פרח:  אני מפנה לקוחות לביטוח

שלום דנינו: תשבו יחד, תאספו גם - - - מה שאתה לא יודע

דוד ביטן:  אני רואה שיש לכם 100 נציגים, תעזוב אותי

שלום דנינו:  זה לא מכובד

דוד ביטן: תעשו שיעורי בית ותרכזו במכתב את כל הטענות - - -

דוד ביטן:   ואחד שיבוא לישיבה

דוד ביטן:  בורה, ספר על מה שטענת בפניי בטלפון

שלמה מולה:  הייתה את סוגיית הפיצוי למוניות השירות שהונחה ב-2018 – אז התנגדנו לזה

שלמה מולה:  ב-2022 העבירו את זה במחטף

שלמה מולה:  מה שקרה זה דבר כזה: יש תחנות שב-2006 קיבלו אישור, והתנאי לאישור היה לרכוש רישיונות הסעה מהקיים, ולא ממשרד התחבורה כמו שכולם קיבלו

שלמה מולה:  והיו אנשים שהובילו את הארגון הזה, שהם קטפו את הפירות ואותנו

שלמה מולה:  והיום אלו שקנו את הרישיונות מקבלים נזיד עדשים

שלמה מולה:  אנחנו קנינו ומשרד התחבורה צריך לבדוק את עצמו – מי קנה ומי קיבל מהם

שלמה מולה:  מי שקיבל מהם – שייתנו להם את הפיצוי שהם קבעו

שלמה מולה:  אבל מי שקנה את הרישיונות – כמונו, כמו אשדוד ועוד כמה תחנות קטנות, צריכים לקבל פיצוי שונה לגמרי

שלמה מולה:  המניה שלי שווה 650 אלף, זו הפנסיה שלי

שלמה מולה:  היום אין לי כלום – אני שווה שקל, כי משרד התחבורה חייב אותי בזמנו לקנות רישיונות הסעה כדי להשתתף במכרז

שלמה מולה:  זה דבר ראשון

שלמה מולה:  דבר אחר – לגבי איך שחולקו עכשיו הרישיונות

שלמה מולה:  יש שניים-שלושה נהנתנים שאני מאמין שהמשרד יודע מי הם, ושייבדקו אותם

שלמה מולה:  כי הם קיבלו מספרים לא על-סמך נתונים אמיתיים

שלמה מולה:  הם הטעו את המשרד

שלמה מולה:  ואם אפשר לקיים דיון מיוחד על הפיצוי של אלו שקנו את הרישיונות

שלום דנינו:  שילמתם את זה למשרד התחבורה?      

שלמה מולה:   לא

שלמה מולה:  ב-2006 משרד התחבורה אמר "אם אתם רוצים להשתתף במכרז – קו 16 – לכו תקנו רישיונות הסעה ממי שיש להם בחוץ

שלמה מולה:  ואנחנו קנינו

שלמה מולה:  עכשיו יש כאלו – כמו קו 45, 51, 66 – הם קיבלו רישיונות מהמדינה, אז דינינו לא אמור להיות כדינם

שלמה מולה:  ובגלל זה החוק הזה לא עבר ב-2018, ומי שהיה לו אינטרס לחץ שיעבירו את זה ב-2022

דוד ביטן:  אבל החוק עבר בסוף

שלמה מולה:   ארבע שנים הוא היה תקוע

שלמה מולה:  גם איתן לא רצה להעביר אותו, לא היה לנו יושב-ראש ועדה אקטיבי כמוך

שלמה מולה:  זו הבעיה שהייתה, שלא היה אחד שיבין

שלמה מולה:  היום אני אומר למשרד התחבורה – תבדקו את הנהנתנים שקיבלו רישיונות כשהתחנה שלהם לא עבדה אפילו

שלמה מולה:  שילמו אגרה ולא הפעילו מוניות

שלמה מולה:  יש פה קיפוח, יש פה עשרות משפחות שנפגעו ונשארו בלי שקל

שלמה מולה:  המניה שלהם נהייתה מ-650 אלף לשקל

שלמה מולה:  יש קבלות על זה

שלמה מולה:  קו 4 קנה תשע רישיונות, מגיע לו יותר

שלמה מולה:  60 רישיונות הוא קיבל מהמדינה, שייקח את הפיצוי הזה – סתם דוגמא אני נותן את קו 4

שלמה מולה:  51 קיבל רישיונות מהמדינה, אבל הוא לא זכה במרכז

שלמה מולה:  מה שווה המניה שלו היום, אין לו מכרז גם

שלמה מולה:  יש פה עוול גדול למוניות השירות

שלמה מולה:  צריך להיות דיון נפרד למוניות השירות על העוול שנגרם להם, על כל העיסה שיש שם

שלמה מולה:  וגם עכשיו בפיצוי שקיים שמשרד התחבורה יבדוק את עצמו עם הפרוטוקולים הקודמים ב-2016, 2017, הם אמרו כמה מוניות עובדות ואיך פתאום נהיה שלרוב התחנות יש פתאום רישיונות, שקיבלו פיצוי

שלמה מולה:  ומי עומד מאחורי זה? אני מאמין שהמשרד ידע

שלמה מולה:  אני מבקש ממך, דוד, תקבע מועד למוניות השירות

שלמה מולה:  יש פה עוול גדול מאוד שנעשה

ניסים אמויאל: שמי ניסים אמויאל, מנהל "מוניות נשר" בירושלים

ניסים אמויאל:  זה שירות ירושלים-נתב"ג ונתב"ג-ירושלים

ניסים אמויאל:  אוספים את הלקוחות מהבתים לנתב"ג ומנתב"ג חזרה הביתה

ניסים אמויאל:  התחנה הזו קיימת 70 שנה

ניסים אמויאל:  לפני שנה וחצי הוחלט שלא מנפיקים לנו רישיונות הסעה

ניסים אמויאל:  בדרך כלל, מ-2018 כל שנה משרד התחבורה היה מגיע לוועדת הכלכלה - - -

שלום דנינו:  זה גם מוניות שירות? מה שאתה מדבר עליו?      

דוד ביטן:  זה לא הנושא שהוא דיבר

ניסים אמויאל:  לא

ניסים אמויאל:  זה מוניות שירות שמפעילה תחנת "מוניות נשר" בירושלים

ניסים אמויאל:  מכל השכונות בירושלים

ניסים אמויאל:  באים מבית הלקוח לנתב"ג ומנתב"ג לבית הלקוח במחיר של 71 שקלים לנוסע

ניסים אמויאל:  ומסוף 2021, משרד התחבורה היו מגיעים אחת לשנה לוועדת הכלכלה ומבקשים אישור ארכה לרישיון

דוד ביטן:  למה לוועדת הכלכלה?      

ניסים אמויאל:  נציג משרד התחבורה יגיד לך שזה כי לא יצא מכרז על הקו הזה משנת 2018

ניסים אמויאל:  הם היו פונים כל שנה לוועדת הכלכלה והיו מקבלים אישור

דוד ביטן:  את זוכרת דבר כזה?      

ד"ר עידית חנוכה: אתה מדבר על תקנות שאושרו פה על הפיצויים?      

דוד ביטן:  לא קשור לפיצוים

ניסים אמויאל:  לא קשור, זה שונה לגמרי

ניסים אמויאל:  אני פניתי לוועדת הכלכלה גם בשנת 2021, פניתי לשרה הקודמת

שלום דנינו: איך מחולקים הרישיונות? אם יש לך רישיון כללי להובלת נוסעים אתה לא רשאי להיכנס לאיפה שאתה רוצה? זה רישיון מיוחד של משרד התחבורה?     

ניסים אמויאל:  לא,  זה רישיון מיוחד

שלום דנינו:  אז איך אתם מחלקים, עושים מכרז?          

אסי סוזנה: - - - לא התכוננו לה, לא היה בסדר היום

אסי סוזנה:  ניתן סקירה: ב-2006 הייתה הסדרה ראשונה של כל הענף, ואז חולקו שם הרישיונות – אני אגיד שוב שלא הייתי מוכן לזה אז לא בדקתי מה קרה שם

אסי סוזנה:  ב-2018 הופסקה ההנפקה האוטומטית של הרישיונות שהייתה מ-2006 עד 2018

אסי סוזנה:  ומ-2018 התחילו להוציא מכרזים, זאת אומרת – מי שרצה להפעיל קו שירות, חייב היה לזכות בהליך מכרזי

דוד ביטן:  ומה קרה אצלם?          

אסי סוזנה:  מה שקרה זה שב-2018 התחלנו בהליכים המרכזיים לאט-לאט

אסי סוזנה:  הגיעה הקורונה, אבל גם ראינו שהזוכים במכרזים לא כל-כך מצליחים להפעיל את הקווים האלו, ופה הדברים נעצרו

אסי סוזנה:  אנחנו הלכנו לבדיקה שלנו ויכול להיות שמשהו בהליכים המכרזיים שלנו לא היה נכון

דוד ביטן:  ואז מה קרה?          

אסי סוזנה: זה עדיין בבדיקה

אסי סוזנה:  זה עדיין לא הסתיים

דוד ביטן:  הבנו

דוד ביטן:  אז בוא נעשה דבר כזה: לגבי מוניות שירות נעשה ישיבה מיוחדת

יצחק נבון: אנחנו עובדים בשדה תעופה

יצחק נבון:  אנחנו התחנות היחידות שנשארו באזור

יצחק נבון:  אנחנו נותנים שירות מחיפה לנתב"ג והפוך

יצחק נבון:  בשנה וחצי האחרונות רשות שדות התעופה פנתה למשרד התחבורה – אם זה ב"זום" ואם זה במכתבים"

יצחק נבון:  מח"ט שדה התעופה, מר אמסלם, והיועצת המשפטית של רשות שדות התעופה פנו למשרד התחבורה, שלחו מכתבים, ביקשו שנמשיך לעבוד, כי אנחנו עובדים שם 24/7 – שישי, שבת, חגים ובאמצע השבוע

יצחק נבון:  אין כרגע שום מענה אם אנחנו יוצאים מרשות שדות התעופה

אחמד טיבי: אז מה הטענה העיקרית שלכם? מה הדרישה?      

יצחק נבון:  הדרישה שלנו היא להמשיך לעבוד דרך רשות שדות התעופה

דוד ביטן:  כל אחד מביא לי עכשיו בעיה פרטנית

יצחק נבון:  ההנפקה של הרישיונות – זו הבעיה שלנו

יצחק נבון:  יש לנו בעיה של הנפקת רישיונות

דוד ביטן:  אתה העלית טענה כללית שקשורה למכרזים וליישום מכרזים

דוד ביטן:  זו טענה שאנחנו נבדוק במסגרת הנושא של מוניות השירות

דוד ביטן:  אנחנו לא מצליחים עכשיו לטפל בבעיות של כל תחנה

דוד ביטן:  מה שאני רוצה זה שבמסגרת הזאת – ביום שנטפל במוניות השירות – אני רוצה דיון של עוד חצי שעה רק על נושא רשות שדות התעופה, כי אני שומע מכל מיני כתבות שיש בלגן שלם עם המוניות בעניין הזה

דוד ביטן:  אנחנו נקיים דיון גם בנושא הזה

דוד ביטן:  ואז אתה יכול להעלות את הטענה שלך

דוד ביטן:  לא נתחיל לפתור בעיות של כל תחנת מוניות, זה לא התפקיד שלי

יהודה פרח:   בנושא המוניות הקטנות אתה יודע את הגורם: התעריף של נסיעות - - -      

דוד ביטן:  לא יודע, אתה אומר ככה

דוד ביטן:  בכלל, נביא את רשות שדות התעופה לפה, נראה למה לא יוצא מכרז, נראה הכול

יהודה פרח: למה הם לא מורידים את מחיר הסנדוויצ'ים? למה על גב נהג המונית להפחית? למה סנדוויץ' עולה 40 שקלים ונהג מונית צריך לסבול ולעשות הנחה על גבו?      

שלום דנינו:  אח שלי, זה שוק חופשי – אתה יכול למכור סנדוויצ'ים

שלמה מולה:   שוק חופשי לא אצל נהגי המוניות

שלום דנינו:  אז אני אומר, אתה יכול למכור סנדוויצ'ים

שלמה מולה:   הם העצמאיים היחידים שלא יכולים לקבוע את השכר שלהם

שלמה מולה:  הקורונה באה והכתה אותם קשות

דוד ביטן: המצב הוא פשוט: כשמאשרים לכם תעריף, הוא תעריף ארצי

דוד ביטן:  ללא קשר לרשות שדות התעופה

דוד ביטן:  לעומת זאת, רשות שדות התעופה קובעת במכרז קובעת למסעדות מחירים גבוהים מאוד, ואז הם מוכרים סנדוויץ' יקר

אחמד טיבי: אני, כמי שליווה את מאבק נהגי המוניות – אני גם ביקרתי אצלכם בנתב"ג פעמיים

אחמד טיבי:  א

אחמד טיבי:  אני מתחבר לתביעה – אני מדבר בכללי – להכיר במוניות חלק ממערך התחבורה הארצי

אחמד טיבי:  הם לא כאלה כיום

אחמד טיבי:  אני לא מצליח להבין למה הם מחוץ למערך התחבורה הארצי

אחמד טיבי:  הנקודה השנייה – המעברים האלה, המיוחדים – הנת"צים – למה מוניות לא יכולות? חוץ מכמה שמצוין שמונית יכולה, אבל בשאר שלא מצוין הם לא מורשים לנסוע בנת"צ

דוד ביטן:  לדעתי זה בגלל ההורדה

דוד ביטן:  שהם עוצרים ומורידים

אחמד טיבי:  יש מקומות שאי-אפשר להוריד, גם אם רוצים - - -

שלמה מולה: לחברות התחבורה הגדולות לובי די טוב

אחמד טיבי:  מי יענה על ההערה הראשונה? חלק ממערך התחבורה הציבורית

אסי סוזנה:  מה המשמעות של הבקשה?      

קריאה: למשל נסיעה בנת"צים

קריאה: למה לאוטובוסים מותר ולמוניות אסור?      

קריאה:  כי באוטובוסים נוסעים 30 אנשים

קריאה:  - - -      

קריאה:  זאת אומרת תחבורה המונית

אסי סוזנה:  הוא לא דיבר על הנת"צים

אסי סוזנה:  הוא שאל על המערך - - -

אחמד טיבי:  גם

אחמד טיבי:  אמרתי שני דברים

אסי סוזנה:  בסדר

אסי סוזנה:  על הנושא של הנת"צים דיברנו

אסי סוזנה:  סוכם שיביאו לנו - - - 

דוד ביטן:  סוכם שהם יביאו נייר עם הבעיות ונטפל בזה

אסי סוזנה:  עכשיו השאלה שלי – זה מה שלא הבנתי ואשמח לחידוד – מה הכוונה להכרה בנהג מונית כחלק ממערך התחבורה הציבורית

אסי סוזנה:  מה המשמעות של זה?      

אחמד טיבי:  בשבת כשאין תחבורה – המוניות פועלות

אחמד טיבי:  זו תחבורה ציבורית

אבי מון סונגו:  אנחנו הת

אבי מון סונגו: פ של התחבורה הציבורית

אבי מון סונגו:  אנחנו בעצם לוקחים טייסים, רופאים, אחים, אחיות

שלום דנינו:  הוא מנסה להבין – בהגדרה – מה הוא צריך לעשות?      

אסי סוזנה:  מבחינה פרקטית – מה אתם מבקשים?      

אבי מון סונגו:  אנחנו לוקחים את כולם

שלום דנינו:  הוא רוצה להבין מה אתם רוצים ממנו

עופר גוזמן: אנחנו לא תחבורה ציבורית משלימה

עופר גוזמן:  אנחנו תחבורה ציבורית לכל דבר, כמו אוטובוסים

אחמד טיבי:  שכל אדם או כל גוף יחפש הכרה

אחמד טיבי:  המילה "הכרה" חשובה להם

עופר גוזמן: אני נהג רכב ציבורי? כן

אבי מון סונגו:  אז למה יש לנו נסיעות שיתופיות במונה? אם אנחנו לא תחבורה ציבורית

אבי מון סונגו:  יש לנו נסיעות שיתופיות במונה

שלום דנינו:  אבל מה שהוא מבקש לדעת זה מה הפערים שאתם רוצים שהוא יסגור ביניכם לבין התחבורה? הכרה

אבי מון סונגו:  מצד אחד כופים עליהם מחירים כמו תחבורה ציבורית

אבי מון סונגו:  הם לא יכולים לקבוע את המחיר לשעה, וכמו שאמרו לך, יש פה נהגי מוניות שמרוויחים פחות מ-30 שקל לשעה בחודש מסוים

אבי מון סונגו:  זה לא הגיוני

דוד ביטן:  מה זה שייך למה שהוא אמר? אתם מערבבים כל דבר

דוד ביטן:  להפסיק לפתוח כל נושא מחדש

דוד ביטן:  הוא שאל שאלה את משרד התחבורה – תענה

דוד ביטן:  מה התשובה?      

קריאה:  התשובה היא שאנחנו סוג ב'

אסי סוזנה:  מה המשמעות של ההכרה הזאת? אנחנו לא מצליחים להבין

אחמד טיבי:  מה המשמעות של ההכרה לגבי אוטובוסים?      

שלום דנינו:  הוא מבקש שתגידו מה הדרישות שלכם

אבי מון סונגו:  אני יכול להגיד לך שאצל נהגי אוטובוסים, הכרה במקצוע זה כל מה שקשור לפנסיה רפואית: אם מישהו נפגע בתאונת עבודה הוא מוכר, ואנחנו לא מוכרים

אבי מון סונגו:  יש לנו מחלות מקצוע – סרטן העור, סרטן הערמונית

אבי מון סונגו:  אני יכול להגיד לך שבחודש האחרון הלך לנו נציג ועד מאילת

אבי מון סונגו:  וגם התקף לב – אחד הנציגים שלנו

אבי מון סונגו:  יש הרבה תחלואה בענף המוניות

שלום דנינו:  אז תעלו את הדרישות האלו בצורה מסודרת

אבי מון סונגו:  אני באמת חי את זה הרבה זמן

אבי מון סונגו:  יש פה אנשים מאוד חולים ומאוד מסכנים שכורעים תחת הנטל וצריך לעשות עם זה משהו ולהכיר בהם גם מבחינה סוציאלית-ביטוחית פעם אחת ולתמיד

דוד ביטן:  מכיוון שזה לא נושא שהיה בסדר היום

דוד ביטן:  אני מבין שזו הכרה בעיקר לצורך ביטוח לאומי

אבי מון סונגו:  גם בנושא של ביטוח לאומי, גם בנפגעי עבירה

דוד ביטן:  מנהלת הוועדה אומרת שגם נהגי אוטובוס לא מוכרים

אבי מון סונגו:  נכון

אבי מון סונגו:  הם לא מוכרים

שלום דנינו:  אבל אחרי שנכיר בכם, האוטובוסים יבקשו שיכירו בהם כמו בנהגי המוניות

אבי מון סונגו:  אם לא תכירו בנהגים לא יהיו נהגים

אבי מון סונגו:  כמו שלא יהיו שוטרים

אבי מון סונגו:  אנחנו חייבים לחבק את הדבר הזה שנקרא נהגים

אבי מון סונגו:  זה משהו שהוא משמעותי

אחמד טיבי:  אנחנו עומדים גם לצד נהגי אוטובוס